《送林四入楚》
清代·成鹫

先生两脚如转磨，行走日多少眠坐。昨暮东来晓西去，路指祝融峰顶过。

祝融峰顶日高高，野客山中犹爝火。先生大笑行出门，八尺龙驹鸣駊騀。

谩从去日计归期，看我蒲团穿几个。旁人借问客为谁，答道今日此翁前日我。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。